วันเสาร์ที่ 10 กันยายน 2565
รองโฆษกรัฐบาล แนะช่องทางตรวจสอบสถานะลงทะเบียนบัตรสวัสดิการแห่งรัฐ ทั้งทางออนไลน์-ออฟไลน์ และไทม์ไลน์ตรวจสอบได้วันไหนบ้าง
รองโฆษกรัฐบาลแนะช่องทางตรวจสอบสถานะลงทะเบียนบัตรสวัสดิการแห่งรัฐ ทั้งทางออนไลน์-ออฟไลน์ และไทม์ไลน์ตรวจสอบได้วันไหนบ้าง ย้ำลงทะเบียนได้ทั้งสามี-ภรรยา คนโสดพิสูจน์สถานะด้วยทะเบียนสมรส
วันนี้(10 ก.ย. 65)น.ส.ทิพานันศิริชนะรองโฆษกประจำสำนักนายกรัฐมนตรีและทีมโฆษกพรรคพลังประชารัฐกล่าวว่าได้ลงพื้นที่ชุมชนสุขศิริ ชุมชมวิสุทธิจิตรชุมชนคอกม้าในเขตจอมทองกรุงเทพมหานครเพื่อรับเรื่องราวร้องทุกข์ของพี่น้องประชาชนพร้อมทั้งได้ประชาสัมพันธ์ให้พี่น้องประชาชนได้รับทราบความคืบหน้าในการลงทะเบียนบัตรสวัสดิการแห่งรัฐว่าล่าสุดณวันที่9กันยายน2565เวลา15.00น.มีประชาชนลงทะเบียนแล้วทั้งสิ้น8,339,614รายโดย6,060,687รายลงทะเบียนทางเว็บไซต์และ2,278,927รายลงทะเบียนที่หน่วยงานรับลงทะเบียนจะเห็นได้ว่าประชาชนให้ความสนใจและได้รับความสะดวกมากยิ่งขึ้นที่มีช่องทางให้ลงทะเบียนด้วยตนเองผ่านทางเว็บไซต์คิดเป็น72.7%ของผู้ลงทะเบียนทั้งหมดและทุกคนที่ลงทะเบียนไปแล้วไม่ว่าจะทางเว็บไซต์หรือที่หน่วยลงทะเบียนก็สามารถติดตามสถานะการลงทะเบียนด้วยตนเองได้ที่https://welfare.mof.go.thเพียงกรอกเลขบัตรประชาชนและวันเดือนปีเกิดและหากพบข้อมูลว่า"กระทรวงการคลังได้รับข้อมูลการลงทะเบียนของท่านครบถ้วนแล้ว”ก็ไม่จำเป็นต้องนำแบบฟอร์มและเอกสารประกอบการลงทะเบียนไปยื่นที่หน่วยงานรับลงทะเบียนอีก
น.ส.ทิพานันกล่าวว่าผู้ลงทะเบียนสามารถตรวจสอบสถานะการลงทะเบียนผลการตรวจสอบข้อมูลกับกรมการปกครองทุกวันศุกร์ของสัปดาห์ถัดไปโดยเริ่มตั้งแต่วันที่16กันยายน2565โดยมีกำหนดรอบดังนี้
1.ลงทะเบียน5 – 8กันยายน2565ตรวจสอบสถานะการลงทะเบียนวันศุกร์ที่16กันยายน2565
2.ลงทะเบียน9 – 15กันยายน2565ตรวจสอบสถานะการลงทะเบียนวันศุกร์ที่23กันยายน2565
3.ลงทะเบียน16 – 22กันยายน2565ตรวจสอบสถานะการลงทะเบียนวันศุกร์ที่30กันยายน2565
4.ลงทะเบียน23 – 29กันยายน2565ตรวจสอบสถานะการลงทะเบียนวันศุกร์ที่7ตุลาคม2565
5.ลงทะเบียน30กันยายน– 6ตุลาคม2565ตรวจสอบสถานะการลงทะเบียนวันศุกร์ที่14ตุลาคม2565
6.ลงทะเบียน7 - 13ตุลาคม2565ตรวจสอบสถานะการลงทะเบียนวันศุกร์ที่21ตุลาคม2565
7.ลงทะเบียน14 - 19ตุลาคม2565ตรวจสอบสถานะการลงทะเบียนวันศุกร์ที่28ตุลาคม2565
น.ส.ทิพานันกล่าวว่า หลังการตรวจสอบข้อมูลกับกรมการปกครอง ถ้าขึ้น"สถานะการลงทะเบียนสมบูรณ์"ให้ผู้ลงทะเบียนรอผลการตรวจสอบคุณสมบัติต่อไปโดยจะประกาศผลในช่วงเดือนมกราคม2566 แต่หากพบว่า"สถานะการลงทะเบียนไม่สมบูรณ์" เนื่องจากข้อมูลของผู้ลงทะเบียนไม่ตรงตามฐานข้อมูลกรมการปกครอง ให้แก้ไขข้อมูลให้เรียบร้อยก่อนวันที่3พฤศจิกายน65ปัจจุบันต้องติดต่อแก้ไขข้อมูลที่หน่วยงานรับลงทะเบียนเท่านั้น หากลงทะเบียนทางออนไลน์ให้ไปแก้ไขที่จุดลงทะเบียนที่ไหนก็ได้แต่หากลงผ่านทางจุดรับลงทะเบียนต้องกลับไปจุดเดิมเท่านั้น
น.ส.ทิพานันกล่าวว่าสำหรับวันนี้พบคำถามคือเรื่องคุณสมบัติสามีภรรยาขอชี้แจงว่า ประชาชนที่สนใจและมีคุณสมบัติตามที่กำหนดสามารถลงทะเบียนได้ทุกคน แม้จะอยู่ในครอบครัวเดียวกันเช่นสามี/ภรรยาที่เป็นคู่สมรสกันสามารถลงทะเบียนได้ทั้งสามีและภรรยาหากตรวจสอบแล้วผ่านเกณฑ์คุณสมบัติก็มีสิทธิที่จะเป็นผู้ได้รับสิทธิทั้งสามีและภรรยา“ไม่ใช่หนึ่งครอบครัวหนึ่งสิทธิ”และสถานะ“โสด”ของผู้ลงทะเบียนดูที่การจดทะเบียนสมรสเป็นหลัก หากมีการอยู่กินกันฉันสามี-ภริยาโดยไม่ได้จดทะเบียนสมรสและไม่มีบุตรหรือบุตรอายุเกิน18ปีแล้วสามีและภรรยาก็สามารถลงทะเบียนเข้าร่วมโครงการได้ในส่วนผู้ลงทะเบียนที่ไม่มีครอบครัว(โสด)ช่องทางที่สะดวกสุดสามารถทำได้ทางเว็บไซต์และหน่วยงานจุดรับลงทะเบียนต่างๆ ทั้งนี้ประชาชนท่านใดที่ต้องการสอบถามเพิ่มเติมให้โทรไปที่02109-2345จันทร์-ศุกร์08.30 - 17.30น.เว้นวันหยุดราชการ
—————-